CELEX: 32005R0869
Language: mt
Date: 2005-06-08 00:00:00
Title: Regolament tal-Kummissjoni (KE) Nru 869/2005 tat- 8 ta' Ġunju 2005 li jemenda l-Annessi I u II tar-Regolament tal-Kunsill (KEE) Nru 2377/90 li jistabbilixxi proċedura tal-Komunità għall-iffissar ta' limiti massimi ta' residwi ta' prodotti mediċinali veterinarji fi prodotti tal-ikel ta' oriġini mill-annimali fir-rigward tal-ivermectin u l-carprofen Test b'rilevanza għaż-ŻEE

24.12.2008          MT              Il-Ġurnal Uffiċjali ta’ l-Unjoni Ewropea                           113

32005R0869

9.6.2005                        IL-ĠURNAL UFFIĊJALI TA’ L-UNJONI EWROPEA                           L 145/19

                   REGOLAMENT TAL-KUMMISSJONI (KE) Nru 869/2005

                                           tat-8 ta' Ġunju 2005

li jemenda l-Annessi I u II tar-Regolament tal-Kunsill (KEE) Nru 2377/90 li jistabbilixxi
     proċedura tal-Komunità għall-iffissar ta’ limiti massimi ta’ residwi ta’ prodotti
     mediċinali veterinarji fi prodotti tal-ikel ta’ oriġini mill-annimali fir-rigward tal-
                                  ivermectin u l-carprofen

                                      (Test b'rilevanza għaż-ŻEE)

IL-KUMMISSJONI TAL-KOMUNITAJIET EWROPEJ

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KEE) Nru 2377/90 tas-26 ta' Ġunju 1990 li
jistabbilixxi proċedura tal-Komunità għall-iffissar ta’ limiti massimi ta’ residwi ta’ prodotti
mediċinali veterinarji fi prodotti tal-ikel ta’ oriġini mill-annimali1, u b'mod partikolari l-
Artikoli 2 u 3 tiegħu,

Wara li kkunsidrat l-opinjonijiet tal-Aġenzija Ewropea tal-Mediċini fformulati mill-Kumitat
għall-Prodotti Mediċinali għal Użu Veterinarju,

Billi:

(1)        Is-sustanzi kollha attivi farmakoloġikament li jintużaw fil-Komunità fi prodotti
           mediċinali veterinarji maħsuba biex jingħataw lill-annimali li jipproduċu l-ikel
           għandhom jiġu vvalutati skont ir-Regolament (KEE) Nru 2377/90.

(2)        L-Ivermectin ġie inkluż fl-Anness I tar-Regolament (KEE) Nru 2377/90 għal bovini,
           porċini, ovini u Equidae għall-fwied u x-xaħam u għal ċriev inklużi renni għall-fwied,
           ix-xaħam, il-muskolu u l-kliewi. Din l-annotazzjoni għandha tiġi modifikata u estiża
           għall-ispeċijiet mammali kollha għall-produzzjoni tal-ikel għajr annimali li minnhom
           jiġi prodott il-ħalib għal konsum mill-bniedem.

(3)        Il-carprofen ġie inkluż fl-Anness I tar-Regolament (KEE) Nru 2377/90 bil-carprofen
           bħala residwu markatur għal bovini u Equidae għal muskolu, xaħam, fwied u kliewi
           għajr bovini li minnhom jiġi prodott il-ħalib għal konsum mill-bniedem. Dan ir-

1
           ĠU L 224, 18.8.1990, p. 1. Ir-Regolament kif emendat l-aħħar bir-Regolament tal-Kummissjoni (KE)
           Nru 712/2005 (ĠU L 120, 12.5.2005, p. 3).
 ---pagebreak--- 114              MT             Il-Ġurnal Uffiċjali ta’ l-Unjoni Ewropea                     24.12.2008

       residwu markatur għandu jiġi sostitwit mis-somma ta’ carprofen u konjugat ta’
       carprofen glucuronide. Il-carprofen għandu jiġi inkluż fl-Anness II għal dak ir-
       Regolament għal ħalib tal-bovini biss.

(4)    Ir-Regolament (KEE) Nru 2377/90 għandu għalhekk jiġi emendat kif xieraq.

(5)    Għandu jingħata perjodu xieraq qabel ma jibda japplika dan ir-Regolament biex l-
       Istati Membri jkunu jistgħu jagħmlu kull aġġustament li jista’ jkun meħtieġ fid-dawl
       ta’ dan ir-Regolament lill-awtorizzazzjonijiet għat-tqegħid fis-suq li ngħataw skont id-
       Direttiva 2001/82/KE tal-Parlament Ewropew u tal-Kunsill tas-6 ta’ Novembru 2001
       dwar il-kodiċi tal-Komunità rigward il-prodotti mediċinali veterinarji2.(6) Il-miżuri
       stipulati f'dan ir-Regolament huma skont l-opinjoni tal-Kumitat Permanenti dwar il-
       Prodotti Mediċinali Veterinarji,

ADOTTAT DAN IR-REGOLAMENT:

                                             Artikolu 1

L-Annessi I u II tar-Regolament (KEE) Nru 2377/90 huma emendati skont l-Anness ta' dan ir-
Regolament.

                                             Artikolu 2

Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu
f’Il-Ġurnal Uffiċjali tal-Unjoni Ewropea.

Għandu japplika mit-8 ta’ Awwissu 2005.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, 8 ta’ Ġunju 2005.
Għall-Kummissjoni

Günter VERHEUGEN
Viċi-President

2
       ĠU L 311, 28.11.2001, p. 1. Id-Direttiva kif emendata l-aħħar mid-Direttiva 2004/28/KE (ĠU L 136,
       30.4.2004, p. 58).
 ---pagebreak--- 24.12.2008         MT              Il-Ġurnal Uffiċjali ta’ l-Unjoni Ewropea                              115

                                                 ANNESS

A. IS-SUSTANZA(SUSTANZI) LI ĠEJJA HIJA(HUMA) MIŻJUDA FL-ANNESS I TAR-REGOLAMENT
        (KEE) NRU 2377/90

2. Aġenti antiparassitarji

2.3. Aġenti għal kontra l-endoparassiti u l-ektoparassiti

2.3.1. Avermectins

     Sustanza(sustanzi)           Residwu markatur                Speċi tal-         MRLs          Tessuti
        attiva(attivi)                                            annimali                        kkonċern
    farmakoloġikament                                                                                ati

‘Ivermectin                  22,23-Dihydro-avermectin L-ispeċijiet                100 μg/kg      Xaħam
                             B1a                      mammali
                                                      kollha użati                100 μg/kg      Fwied
                                                      għall-
                                                      produzzjoni                 30 μg/kg       Kliewi’»
                                                      tal-ikel3

»

4. Aġenti kontra l-infjammazzjoni

4.1. Aġenti kontra l-infjammazzjoni mhux sterojdjali

4.1.1. Derivattiv tal-aċidu arilpropjoniku

      Sustanza(sustanzi)            Residwu markatur             Speċi tal-        MRLs            Tessuti
         attiva(attivi)                                          annimali                        kkonċernat
     farmakoloġikament                                                                                i

‘Carprofen                      Somma ta’ carprofen u           Bovini,         500 μg/kg        Muskoli
                                konjugat ta’ carprofen          equidae
                                glucuronide                                     1000 μg/kg       Xaħam

                                                                                1000 μg/kg       Fwied

                                                                                1000 μg/kg       Kliewi’»

»

3
         Mhux għal użu fl-annimali li minnhom jiġi prodott il-ħalib għall-konsum mill-bniedem.
 ---pagebreak--- 116             MT                  Il-Ġurnal Uffiċjali ta’ l-Unjoni Ewropea                     24.12.2008

B. IS-SUSTANZA(SUSTANZI) LI ĠEJJA HIJA(HUMA)                           MDAĦĦLA         FL-ANNESS II   TAR-
       REGOLAMENT (KEE) NRU 2377/90

8. Aġenti kontra l-infjammazzjoni

                       Sustanza(sustanzi) attiva(attivi)                  Speċi tal-
                            farmakoloġikament                             annimali

                   ‘Carprofen                                         Bovina’4»

4
      Għal ħalib tal-bovini biss.